《汨罗怀古》
明代·林鸿

独向芳辰上綵舟，长天落日思悠悠。千年词赋名犹在，一代英雄事已休。

每挹孤忠天地老，空馀陈迹古今愁。蒲樽更欲风前醉，长笛数声鸣远洲。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。